== Den tidsafhængige ligning ==
I den matematiske formulering af kvantemekanikken er ethvert fysisk system associeret med et [[komplekse tal|komplekst]] [[Hilbertrum]] således at enhver tilstand af systemet er beskrevet ved en [[enhedsvektor]] i Hilbertrummet. Denne tilstandsvektor beskriver sandsynlighederne for udfaldet af alle mulige målinger på systemet. Da et systems tilstand ofte ændrer sig over tid er tilstandsvektoren en funktion af tiden. Schrödingers ligning giver en kvantitativ beskrivelse af hvordan tilstandsvektoren ændrer sig. F.eks. kan tilstandsvektoren beskrive sandsynligheden for at finde en partikel et bestemt sted i rummet til et givet tidspunkt. Schrödinger-ligningen beskriver så, hvordan sandsynligheden for at finde partiklen bestemte steder ændrer sig med tiden.
Fysik Videnskab Naturvidenskab